Държавен вестник, бр. 40, 2016 г., стр. 5

БРОЙ  40	
Д Ъ Р Ж А В Е Н  В Е С Т Н И К 	
СТР.  5  
 – за Република България: Министерството 
на вътрешните работи;
 – за Грузия: Министерството на вътреш­
ните работи.
(3) В изпълнение на това споразумение 
компетентните органи на Страните, посочени в 
ал. 2 на този член, са упълномощени да влизат 
в незабавен директен контакт.
(4) Страните по това Споразумение опреде­
лят една или няколко точки за контакт с цел 
уведомяване и обмен на информация в случай 
на бедствие. 
(5) Компетентните органи осигуряват непре­
къснато функциониране на точките за контакт:
 – за Република България: Министерството 
на вътрешните работи, Главна дирекция „По­
жарна безопасност и защита на населението“;
 – за Грузия: Министерството на вътрешните 
работи, Агенция за управление на извънредни 
ситуации.
(6) Страните незабавно се уведомяват в 
писмен вид по дипломатически път за всички 
промени в компетентните органи и точките 
за контакт.
Член 4
Форми на сътрудничество
(1) В рамките на това Споразумение и в 
съответствие с националните си законодател­
ства Страните си сътрудничат на основата на 
равенство, реципрочност и взаимна изгода чрез:
(а) оказване на доброволна помощ и пре­
доставяне на информация при поискване 
в случай на бедствие или заплаха от на­
стъпването му;
(б) обмен на информация, техническа 
и правна документация, методологична 
и друга литература, видео- и снимков 
материал, отнасящи се до превенцията, 
готовността и реагирането при бедствия;
(в) снабдяване на спасителните екипи с 
оборудване; 
(г) организиране и провеждане на съвмест­
ни експертни срещи, съвещания, семинари, 
конференции и учения;
(д) обмен на опит и добри практики;
(е) организиране на обмен и обучения на 
експерти, включително обмен на лекто­
ри и инструктори от съответните учебни 
центрове и институции по искане на всяка 
от Страните;
(ж) съвместно планиране, разработване и 
изпълнение на проекти и научни разработ­
ки в областта на превенцията, готовността 
и реагирането при бедствия.
(2) Компетентните органи на Страните съ­
гласно чл. 3, ал. 2 могат да установят и други 
форми на сътрудничество, както и да съставят 
работни групи в съответствие с националното 
си законодателство.
(3) Страните взаимно си предоставят помощ 
при бедствие съгласно възможностите си.
(4) Разходите по обмена на експерти и др. 
се поемат от изпращащата Страна, освен ако 
Страните не уговорят друго.
(5) Обменът на оборудване, материали, друго 
имущество и услуги, необходими за реализиране 
на целите и програмите, по които е постигната 
договореност, се осъществява в съответствие 
със законодателството на всяка от Страните.
Член 5
Ред за предоставяне на доброволна помощ
(1) Помощ при бедствие може да се оказва 
чрез изпращане на спасителни екипи и/или 
експерти, както и чрез предоставяне на сред­
ства за подпомагане за нуждите на засегнатите. 
(2) Искането за помощ се отправя в писмена 
форма на английски език, в което Страната, 
искаща помощ, посочва следното:
(а) вид, размер, място, време и текущо по­
ложение на бедствието в Страната, искаща 
помощ, и данни за институциите и лицата, 
с които да бъде установен контакт;
(б) информация за действията, които са 
предприети и са планирани за справяне с 
бедствието;
(в) вид и приоритети на исканата помощ 
от спасителни екипи и/или експерти, обо­
рудване, както и средства за подпомагане. 
(3) Страната, оказваща помощ, следва да 
изпрати обучен и оборудван екип за справяне 
с бедствието съобразно искането по предход­
ната алинея.
(4) Транспортирането на спасителните екипи 
и/или на експертите, изпратени да окажат по­
мощ, както и на оборудването и на средствата 
за подпомагане, може да бъде извършено по 
земя, въздух или вода. Транспортните разходи 
се поемат от Страната, оказваща помощ.
Член 6
Процедури по пресичане на границата и пра­
вила за престой на спасителните екипи и/или 
експертите
(1) Страната, искаща помощ, предприема 
всички възможни мерки за улесняване на 
преминаването на границата от спасителните 
екипи и/или експертите на Страната, оказва­
ща помощ.
(2) Ръководителят на спасителния екип пред­
ставя на служителите, упражняващи граничен 
и митнически контрол на Страната, искаща 
помощ, следните документи на английски език, 
заверени от компетентния орган на Страната, 
оказваща помощ:
(а) документ по образец, одобрен от ком­
петентните органи на Страните, указващ 
правомощията на спасителните екипи и/
или експертите и целта на пристигането 
им на територията на Страната, искаща 
помощ;
(б) списък на членовете на спасителните 
екипи и/или експертите и списък на обо­
рудването и превозните средства;
(в) списък на средствата за подпомагане.